《采芝庵明辨师求泉名以月光命之》
宋代·葛胜仲

方池洌寒泉，湛湛缨可濯。其源出阳崖，其委则阴壑。

斋盂给晨炊，茗椀共午酌。道人习水观，趺坐閒两屩。

性水了真空，非以识心度。浮幢诸刹海，视身同不涸。

为名月光泉，永配一宿觉。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。